#



**ΕΛΛΗΝΙΚΗ ΔΗΜΟΚΡΑΤΙΑ**

 **ΕΠΙΜΕΛΗΤΗΡΙΟ ΧΙΟΥ**

**Ταχ. Δ/νση : Φιλ. Αργέντη 8 Χίος, 25 Απριλίου 2016**

 **82 100 - Χίος Αριθμ. Πρωτ. 446**

**Τηλέφ. : (22710) 44330, 44331**

**ΦΑΞ : (22710) 44332**  **Προς: κ. Ανδρέα Μιχαηλίδη**

**e-mail :** **epimelit@otenet.gr** **Βουλευτή Χίου**

**ΘΕΜΑ : Απάντηση στον Κυβερνητικό Βουλευτή Χίου κο Α. Μιχαηλίδη αναφορικά με την προστασία των τοπικών επιχειρήσεων λιανικού και χονδρικού εμπορίου**

Με πραγματική έκπληξη πληροφορούμαστε ότι ο **Κυβερνητικός Βουλευτής Χίου** κος Ανδρέας Μιχαηλίδης σε ερώτηση του Επιμελητηρίου Χίου αναφορικά με τις δράσεις που σχεδιάζει να αναλάβει με στόχο την προστασία των τοπικών επιχειρήσεων λιανεμπορίου και χονδρεμπορίου από τη δεσπόζουσα θέση που έχει εδραιώσει η επιχείρηση ΑΒ ΒΑΣΙΛΟΠΟΥΛΟΣ απαντά με ερώτηση .

Υπενθυμίζουμε τα υπομνήματα που σας έχουμε κατά καιρούς στείλει και τα οποία με αναλυτικό τρόπο εντοπίζουν το πρόβλημα της υπερσυγκέντρωσης, αναδεικνύουν τις πιθανές συνέπειες στην τοπική επιχειρηματικότητα και σας καλούν να αναλάβετε δράση.

Κε Βουλευτά,

Πραγματικά πιστεύαμε ότι η **αποστολή ενημερωτικών υπομνημάτων** και επιστολών προς εσάς για θέματα που αφορούν τον τοπικό επιχειρηματικό ιστό ήταν μία επιβεβλημένη και χρήσιμη ενέργεια, που θα μπορούσε να αποβεί ωφέλιμη για τον τόπο. Από την απάντησή σας αντιλαμβανόμαστε ότι είχαμε εσφαλμένη αντίληψη.

Λυπούμαστε διότι από τη φιλοσοφία της απάντησης σας στο θεσμικό εκπρόσωπο του τοπικού επιχειρηματικού ιστού αντιλαμβανόμαστε ότι δεν έχετε αντιληφθεί επαρκώς το ρόλο σας ως μέλος της Κυβερνητικής πλειοψηφίας και τις ενέργειες επ ωφελεία του Χιακού λαού που θα μπορούσατε να αναλάβετε.

Επισημαίνουμε ότι ο ρόλος του Επιμελητηρίου Χίου είναι συμβουλευτικός προς την εκάστοτε Κυβέρνηση, η οποία οφείλει να αφουγκράζεται τα προβλήματα της αγοράς και τις όποιες στρεβλώσεις και να νομοθετεί.

Επ’ ευκαιρία αναμένουμε σχετική τοποθέτησή σας αναφορικά με την επικείμενη κατάργηση των μειωμένων συντελεστών ΦΠΑ για το νησί μας.

Με εκτίμηση

Ο Πρόεδρος

 Γεώργιος Γεωργούλης

Χίος, το Νησί της ΜΑΣΤΙΧΗΣ